नई दिल्ली: रेल हादसों को देखते हुए रेल मंत्रालय हरकत में आता दिखाई दे रहा है. रेल मंत्रालय ने फैसला किया है कि पटरियों की जांच के लिए इस्तेमाल की जा रही सभी ट्रालियों में जीपीएस ट्रैकर लगाया जाएगा. इन ट्रालियों को हाथ से धकेल कर चलाया जाता है. रेलवे बोर्ड ने छह सितंबर को सभी जोनल रेलवे को एक पत्र भेजा है. इस पत्र की प्रति पीटीआई के पास है. इस पत्र में बोर्ड ने कहा है कि ऐसी प्रणाली लगाने का काम एक महीने के अंदर पूरी कर ली जाए.